b'\n_START_ARTICLE_\nJames Buchanan\n_START_SECTION_\nI\xc5\xa1kilimas\n_START_PARAGRAPH_\nGim\xc4\x97 gausioje \xc5\xa1kot\xc5\xb3-airi\xc5\xb3 kilm\xc4\x97s \xc5\xabkininko \xc5\xa1eimoje piet\xc5\xb3 Pensilvanijoje. Mok\xc4\x97si pirmoje JAV Dickinson kolegijoje. 1812 m. baig\xc4\x97 teis\xc4\x97s studijas Lancaster mieste ir dirbo advokatu. 1814 m. i\xc5\xa1rinktas \xc4\xaf Pensilvanijos Atstov\xc5\xb3 R\xc5\xabmus. Juose atstovavo Federalist\xc5\xb3 partij\xc4\x85. Nuo 1821 m. iki 1831 m. buvo JAV Atstov\xc5\xb3 r\xc5\xabm\xc5\xb3 narys. Nuo 1831 m. iki 1833 m. dirbo JAV ambasadoriumi Rusijoje. 1834 m. buvo i\xc5\xa1rinktas \xc4\xaf JAV Senat\xc4\x85, kuriame atstovaudamas demokrat\xc5\xb3 partij\xc4\x85 dirbo iki 1845 m. Tais pat metais JAV prezidentas D\xc5\xbe. Polkas paskyr\xc4\x97 j\xc4\xaf JAV valstyb\xc4\x97s sekretoriumi. \xc5\xa0iose pareigose der\xc4\x97josi su Britais d\xc4\x97l 1846 m. pasira\xc5\xa1ytos Oregono sutarties, kuria buvo nustatyta \xc5\xa1iaurin\xc4\x97 JAV vakarini\xc5\xb3 valstij\xc5\xb3 siena. Nuo 1853 m. iki 1856 m. dirbo JAV pasiuntiniu Jungtin\xc4\x97je Karalyst\xc4\x97je.'